Tonga
S Königriich Tonga (tongaisch: , änglisch: ) isch en Inselstaat im Südpazifik. Dr Archipel umfasst die 177 Tongainsle, wo män e früehner au Fründschaftsinsle (änglisch: The Friendly Islands) gsait het, und die beide Minerva-Riff. Nume 52 vo de Insle si bewohnt. Tonga isch dr einzigi Staat in Ozeanie, wo nie vo Europäer kolonialisiert worden isch. De Iiwohner vo Tonga sait mä Tongaer.

Geographii 
Tonga bestoht us 177 Insle und Atoll im Pazifik östlig vo Fidschi, südlig vo Samoa und nördlig vo Neuseeland. In ere Proklamation am 24. August 1887 het dr König George Tupou I. festgleit, ass Tonga zwüsche 15° und 23,5° südliger Breiti und 173° und 177° westliger Lengi (aber drotzdäm westlig vo dr Datumsgränze) lit.

Tonga lit mit sine vile Vulkaninsle im Gebiet vom Pazifische Füürring. Östlig vo Tonga lit dr Tongagrabe, wo bis 10.882 m dief isch. Do daucht die Pazifischi Blatte westwärts mit 15 bis 24 cm pro Johr under die Australischi Blatte und bildet e Subduktionszone. Die durchschnittligi Wasserdiefi bedräit dorum nume öbbe 500 m, und wäge däm hai flachi Koralleninsle wie Tongatapu do chönne entstoh. Die westlige Vulkaninsle si gebirgiger und stöhn wiiter us em Meer uuse. Dr höchst Punkt vo Tonga lit mit über 1.000 m uf dr chliine Insle Kao. D Hauptstadt und grössti Stadt im Land isch Nukuʻalofa.

 Insle

Umwält

Fauna 
Uf Tonga git s Flughünd. Si fliege us, wenn d Dämmerig afoot, zum Frässe z sueche, aber im Gegesatz zur Flädermuus bruuche si kei Echoortig. Si ernähre sich usschliesslig vegan vo Nektar, Polle, Frücht und Blüete.

Naturkatastrophe 
Am 13. Februar 2010 isch Tonga vom ene Ärdbebe vo dr Stuefe 6,3 erschütteret worde. Nume zwei Dääg druf het dr Zyklon "René" dr Inselstaat mit Windgschwindigkeite vo bis zu 228 km/h heimgsuecht.

Litratur 

 Kenneth Bain: The New Friendly Islanders. The Tonga of King Taufaʻahau Tupou IV. Hodder & Stoughton, London/Sydney/Auckland 1993
 I. C. Campbell: Island Kingdom. Tonga Ancient and Modern. Canterbury University Press, Christchurch 2001.
 Rory Ewins: Changing their minds. Tradition and Politics in Contemporary Fiji and Tonga. Macmillan Brown Centre, University of Canterbury, Christchurch 1998.
 Christine Ward Gailey: Kinship to Kingship; Gender Hierarchy and State Formation in the Tongan Islands. (= Texas Press Sourcebooks in Anthropology). University of Texas Press, Austin 1987.
 Paul van der Grijp: Identity and Development. Tongan Culture, Agriculture, and the Perenniality of the Gift. (= Verhandelingen van het Koninklijk Institut voor Tal- Land- en Volkenkunde; 213). KITLV Press, Leiden 2004.
 William Mariner: An account of the natives of the Tonga Islands, in the South Pacific Ocean. With an original grammar and vocabulary of their language. 2 Bände. Murry, London 1817. (Digitalisate von Band 1: 1. Auflage, 2. Auflage; Band 2: 1. Auflage, 2. Auflage)
 Anton Ernst Olofredi: Das Südsee-Königreich Tonga: Versuch einer Darstellung aus völkerkundlicher Sicht. Freiburg i. Br. 1975.

Fuessnote

Weblingg 

Staat in Australie und Ozeanie
Monarchii
Inselgruppe (Pazifische Ozean)
Land
Inselstaat
Mitgliid i der UNO